Diari Oficial de la Generalitat Valenciana


Sumari del DOGV 3023, del 27-06-1997 (1997/8649)

RESOLUCIÓ de 19 de juny de 1997, del director general de Comerç i Consum, sobre renovació dels òrgans de govern de les cambres oficials de Comerç, Indústria i Navegació de la Comunitat Valenciana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3023

Data del DOGV
:   27-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8649


Data del document
:   19-06-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 19 de juny de 1997, del director general de Comerç i Consum, sobre renovació dels òrgans de govern de les cambres oficials de Comerç, Indústria i Navegació de la Comunitat Valenciana.  
En compliment del que estableix l'article 9 de la Llei 3/1993, de 22 de març, Bàsica de les Cambres Oficials de Comerç, Indústria i Navegació, amb data 6 de juny de 1997, el Ministeri d'Economia i Hisenda ha dictat una ordre per la qual es declara obert el procés electoral per a la renovació dels plenaris de les cambres de Comerç, Indústria i Navegació, després de la consulta prèvia a les comunitats autònomes. L'esmentat procés electoral s'obrirà el 27 de juny de 1997 i finalitzarà el 15 de juliol de 1998.  
En conseqüència, i amb vista a l'arbitratge de les mesures necessàries per a convocar eleccions en els terminis previstos en el Reial Decret 816/1990, de 22 de juny (BOE 26.06.90), aquesta Direcció General resol:  
Primer  
Les cambres oficials de Comerç, Indústria i Navegació de la Comunitat Valenciana hauran de trametre a aquesta Direcció General, abans del 15 de setembre de 1997, les dades següents:  
El nombre de col·legis electorals i la seu de cadascun.  
La relació de grups i categories en què s'estructura el ple de la Cambra i el nombre de membres que ha d'elegir cada grup o categoria. S'especificarà el nombre de vocals del ple que procedeixen d'organitzacions empresarials. Tot això d'acord amb el que preveu el Reglament de Règim Interior.  
La relació d'electors aprovada pel Plenari de la Corporació a l'efecte del sorteig que preveu l'article 18.4 del Reial Decret 816/1990, per a elegir els representants de les cambres que han de formar part de les juntes electorals.  
Segon  
El sorteig a què fa referència el paràgraf anterior tindrà lloc en un acte públic presidit per un representant de la Conselleria d'Ocupació, Indústria i Comerç, en la seu dels serveis centrals, c/ Colom, 32, València, el primer dia hàbil següent a la publicació de la convocatòria d'eleccions.  
Tercer  
El cens electoral que hauran d'exposar al públic les respectives cambres deu dies després d'obert el procés electoral, durant el termini de 30 dies naturals, estarà referit a l'últim revisat per la corporació; i s'haurà de modificar d'ofici o a petició de part, amb les altes i baixes, degudament justificades pels electors interessats, que s'hi hagen produït fins deu dies després del venciment del termini assenyalat d'exposició pública.  
València, 19 de juny de 1997.- El director general de Comerç i Consum: Joaquín Berenguer Ramírez.